
                                                           ΟΜΑΔΑ ΚΟΠΕΡΝΙΚΟΣ
                            «ΠΟΥΠΟΥΛΑpp»
Μια σύγχρονη περιπέτεια γεμάτη μυστήριο και ξεκαρδιστικές στιγμές!  
για παιδιά 5 - 105 ετών

Η παιδική σκηνή του θεάτρου ΑΥΛΑΙΑ και η εταιρία παραγωγής ΓΙΝΟΝΤΑΙ ΕΡΓΑ, συνεχίζουν και φέτος την καλλιτεχνική τους συνεργασία  με την βραβευμένη ομάδα ΚΟΠΕΡΝΙΚΟΣ και ανεβάζουν για το κοινό της Θεσσαλονίκης,  το ολόφρεσκο θεατρικό έργο: «ΠΟΥΠΟΥΛΑpp»! 
Η ξεκαρδιστική αυτή περιπέτεια, που ανέβηκε για πρώτη φορά στο Ίδρυμα Μιχάλης Κακογιάννης, παίχτηκε για τρία συνεχόμενα χρόνια στην Αθήνα, έλαβε εξαιρετικές κριτικές και ήταν υποψήφια για το Καλύτερο Θεατρικό Έργο για Παιδιά από την Ένωση Κριτικών Θεάτρου, ανεβαίνει σε νέα ευρηματική σκηνοθεσία του Χάρη Θώμου, στο θέατρο ΑΥΛΑΙΑ! 
Η πολυαναμενόμενη πρεμιέρα θα πραγματοποιηθεί την Κυριακή 18 Οκτωβρίου.
ΠΕΡΙΛΗΨΗ: Η Στέλλα και ο γιος της ο Πολύκαρπος, μοιάζουν συχνά σαν να μην μπορούν να καταλάβουν ο ένας τον άλλον. Όταν μια μέρα κληρονομούν από την πλούσια θεία τους τέσσερα… πουπουλένια μαξιλάρια,  σίγουροι ότι πρόκειται για φάρσα, αποφασίζουν να τα χαρίσουν από εδώ κι από εκεί. Όταν όμως, λίγο αργότερα, ανακαλύπτουν ότι μέσα τους κρύβονται διαμάντια ανεκτίμητης αξίας, κάνουν τα πάντα για να τα βρουν και να τα πάρουν πίσω! Και η περιπέτεια ξεκινά! Πονηροί τυχοδιώκτες, άλυτοι γρίφοι και μυστηριώδη αινίγματα τούς κλείνουν το δρόμο, μπλέκοντάς τους σε απίστευτα κωμικές και αλλόκοτες καταστάσεις! Μα όσο τα πλούτη μοιάζουν να απομακρύνονται, τόσο αρχίζουν σιγά-σιγά να «βρίσκουν» ο ένας τον άλλον…
Πρόκειται για μια σύγχρονη κωμωδία μυστηρίου, ένα περιπετειώδες κυνήγι θησαυρού, που μας κάνει να αναλογιστούμε τί είναι πραγματικά πολύτιμο για εμάς!
Το πρωτότυπο κείμενο των Άγγελου Αγγέλου και Έμης Σίνη (βραβευμένων με 2 Κρατικά Βραβεία, Διεθνή διάκριση White Raven, κ.α) με πηγαίο χιούμορ και
αστείρευτο κέφι, συνδυάζεται με την πολυδιάστατη σκηνοθεσία του ταλαντούχου Χάρη Θώμου, την υπέροχη κινησιολογία της Μέλπως Βασιλικού, την έντονη διάδραση με το κοινό και τις υπέροχες πρωτότυπες μουσικές, στοιχειοθετώντας μια παράσταση που εντυπωσιάζει μικρούς και μεγάλους. 
Η ιστορία της Στέλλας και της οικογένειάς της, διασκεδάζει και συγκινεί, θυμίζοντας συχνά την καθημερινότητά μας, ενώ παράλληλα αναδεικνύει εύστοχα -και με άκρως κωμικό τρόπο- ζητήματα όπως η ασυνεννοησία στις ανθρώπινες σχέσεις όταν δεν υπάρχει κοινός χρόνος και τόπος, η ευκολία στο να τα έχεις όλα με το πάτημα ενός κουμπιού, αλλά και του πόσο ζωντανά και χαρούμενα είναι όλα όταν συμμετέχεις ενεργά σε αυτά!

ΣΥΝΤΕΛΕΣΤΕΣ 
Ερμηνεύουν: Πάνος Βασιλακάκης, Κέλυ Γιακουμάκη, Βίκυ Δαλαμήτρα, Νίκος Κουφόπουλος, Δημήτρης Κρίκος.
	
Κείμενο: Άγγελος Αγγέλου - Έμη Σίνη
Σκηνοθεσία: Χάρης Θώμος
Κινησιολογία: Μέλπω Βασιλικού
Σκηνικά: Ελένη Στρούλια
Κοστούμια: Δέσποινα Μακαρούνη
Φωτισμοί: Κυριάκος Αλεξιάδης
Μουσική - Ενορχήστρωση: Άγγελος Αγγέλου
Στίχοι: Έμη Σίνη
Ηχογράφηση, mixing, mastering: Γιώργος Ζιώτας
Βοηθ. Σκηνοθέτη: Νεφέλη Γκίκογλου
Βοηθ. Οργ. Παραγωγής (ομάδα ΚΟΠΕΡΝΙΚΟΣ): Ηλιάνα Κρίγκα 
Αφίσα: Κώστας Θεοχάρης
Social Media & Ψηφιακή Επικοινωνία (ομάδα ΚΟΠΕΡΝΙΚΟΣ): Κατερίνα Μουχταρίδη
Social Media (θέατρο ΑΥΛΑΙΑ): Γιάννης Τζινόγλου

Επικοινωνία – Προβολή στα ΜΜΕ: Ρεβέκκα Ρουμελιώτη: 698 203 6638

Παραστάσεις: από 18 Οκτωβρίου  κάθε Σάββατο στις 16:30 & Κυριακή στις 11:30 
Διάρκεια: 70 λεπτά χωρίς διάλειμμα.
Ηλικίες: 5 – 12 ετών

[bookmark: _Hlk205203771]Εισιτήρια: 12€ κανονικό, 10€ παιδικό 
Ομαδικό >10 ατόμων : 10€
Προπώληση: Ταμείο θεάτρου ΑΥΛΑΙΑ & www.more.com 

Υπεύθυνη Σχολικού Προγραμματισμού : Αντζελίνα Νατζμέ
Τ : 6983586275
Ε- mail : avlaiapaidikotheatro@gmail.com
Θέατρο Αυλαία : 2310230013


Θέατρο ΑΥΛΑΙΑ Τσιμισκή 136, (Πλατεία ΧΑΝΘ)
  T	2310 230013
  W	www.avlaiatheater.gr/
  in	|	fb	|	yt

